Mistra kalns
Mistra kalns ir pilskalns, kas atrodas Latgalē, Balvu novada Šķilbēnu pagasta Porskovā. Valsts nozīmes kultūras piemineklis. Pilskalnu 1952. gadā atklāja E. Šnores un S. Tarakanovas vadītā ekspedīcija. Tas ir 11 metrus augsts paugurs, plakums 55 x 40 m. Atrastas ar ripu darinātu trauku lauskas, kas varētu liecināt, ka Mistra kalns ir vēlā dzelzs laikmeta otrās puses vai pat vēl vēlāku laiku nocietinājums.